Is-Sibt, 22 ta' Ġunju, 1996 Dal-għodu lagħbna ftit futbol. Qiegħed ngħejja wisq malajr jien. Wara nofs in-nhar erġajna lagħbna. Illum morna sal-Little Sisters of the Poor. Tgħidx kemm ħsilna twieqi. Veru għajjejt però ħassejtni sodisfatt li għent lix-xjuħ. * * * * * Illum kien hemm l-Ingliżi kontra Spanja. Sa minn filgħodu l-briju ma naqasx. Fl-ewwel half Spanja lagħbu aħjar minna u skorjaw żewġ gowls - però r-referi ħassarhom it-tnejn għax kienu offsides (naħseb li wieħed minnhom kien gowl). Fit-tieni half l-Ingliżi ma lagħbux ħażin. Però kien hemm ftit impreċiżjoni fil-passes min-naħa ta' l-Ingliżi. Fid-90 minuta spiċċaw 0-0. Qalbi bdiet tħabbat mija mija u bdejt nibża' li se ninqalgħu fis-sudden death. Waqt il-logħba Gary Neville ntwera l-karta s-safra u issa ġie sospiż logħba. Fl-extra time veru bdejt nibża', però s-sudden death għaddiet u baqgħu 0-0. L-ewwel penalti tah Shearer u skorja. Hierro ta dak ta' Spanja u ħabatlu mal-lasta ta' fuq! Wara mar Platt u skorjah. Spanja skorjaw tagħhom ukoll. Wara mar Stuart Pearce! Però din id-darba ma falliehx! Tgħidx kemm għajjat wara li skorja! U bir-raġun! Spanja reġgħu skorjaw tagħhom. Wara Gascoigne skorja għall-Ingliżi (b'siequ tuġgħu). Wara mar Nadal però Seaman salvah!!! Wara l-logħba morna nixorbu u Tonna siker. Diska tal-ġurnata: England We'll Fly The Flag - England World Cup Squad 1982
Paġni Magħżulin mid-Djarji Ta' Ħalliem #6 We shall not be moved... perhaps!